Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
16 เม.ย. 2558

ซื้อหุ้นพลังงาน ปัจจัยบวกราคาน้ำมันหนุน ผลักดันตลาดเป็นแนวโน้มขาขึ้นรอบใหม่ 
ดัชนี SET อยู่ที่ 1,563.97 จุด +16.14 จุด +1.04% ปริมาณซื้อขาย 23,157 ลบ.
แนวรับ:      1560 ,1540        แนวต้าน:     1580 , 1600
 
สรุปทิศทางและแนวโน้มตลาด
“ซื้อ” โรงกลั่น รับเหมาฯ และสื่อสาร ด้วยเป้าหมาย SET ที่ 1,600-1,620 จุด: SET แข็งแกร่ง ปรับสูงขึ้นยืนเหนือแนวต้านที่ 1,550 จุด ด้วยปริมาณการซื้อขายสนับสนุน นำโดยหุ้นกลุ่มพลังงานที่ได้รับผลดีจากราคาน้ำมันที่ปรับสูงขึ้น มองเป้าหมายระยะ 1-3 เดือนข้างหน้าที่ 1,600-1,620 จุด จาก 1) นักลงทุนหันมาให้ความสนใจกับร่างรัฐธรรมนูญที่จะเปิดอภิปรายในสัปดาห์หน้าเพิ่มขึ้น เปิดโอกาสเก็งกำไรการเลือกตั้งต้นปีหน้า 2) ม.44 หนุนการเบิกจ่ายเงินงบประมาณภาครัฐฯ เร่งตัวขึ้น 3) ราคาน้ำมันดีดตัว และคาด หุ้นกลุ่มโรงกลั่นพลิกกลับมามีกำไรใน 1Q15 จากขาดทุนใน 4Q15 แนะนำ “ซื้อ” กลุ่มโรงกลั่น (TOP PTTGC BCP) กลุ่มรับเหมาฯ และวัสุดก่อสร้าง (CK SEAFCO SCC) และกลุ่มสื่อสารที่มีประเด็นการประมูล 4G รออยู่ (ADVANC INTUCH)
“ซื้อ” SEAFCO…PE ต่ำกว่ารับเหมาฯขนาดใหญ่กว่าครึ่ง: แนะนำ “ซื้อ” SEAFCO ด้วยเป้าหมายพื้นฐาน 15.0 บาท และระยะสั้นที่ 12.20 บาท จาก 1) ม.44 หนุนโครงการลงทุนภาครัฐฯ เร่งตัวขึ้น โดยเฉพาะงานรถไฟฟ้าสายสีส้ม ชมพู และเหลืองที่คาดว่าจะเปิดประมูลในช่วงที่เหลือของปีนี้ 2) การขยายตัวของตึกสูง ต้องการผู้เชี่ยวชาญในธุรกิจฐานราก 3) Valuation ที่ PE 13x ปีนี้ ต่ำกว่ากลุ่มรับเหมาฯขนาดใหญ่ที่ซื้อขาย PE 29x กว่าครึ่ง
 
หุ้นที่น่าสนใจทางเทคนิค
ESSO “ซื้อ” ราคาหุ้นแกว่งตัวขึ้นผ่านเส้น Downtrend Line พร้อมปริมาณการซื้อขายหนาแน่น เครื่องมือ MACD พลิกกลับมาเป็นบวก คาดว่าจะสามารถแกว่งตัวขึ้นได้ต่อเนื่อง มีแนวต้านแรกที่ 6.50 บาท และถัดไปที่ 6.80 บาท
CKP “ซื้อ” ราคาหุ้นแกว่งตัวขึ้นยืนเหนือแนวเส้นค่าเฉลี่ย 3 เดือนบริเวณ 17.50 บาท เครื่องมือ MACD มีค่าเป็นบวกสนับสนุน เป็นจังหวะซื้อเก็งกำไรต่อเนื่อง มีเป้าหมายบริเวณจุดสูงก่อนหน้าที่ 18.20 บาท และถัดไปที่ 19.00 บาท
MONO “ซื้อ” ฟื้นตัวขึ้นด้วยรูปแบบ Three Ladder Bottom แกว่งตัวขึ้นยืนเหนือเส้นค่าเฉลี่ยระยะ 1 เดือน พร้อมปริมาณการซื้อขายสูงขึ้น เครื่องมือ DI+ ตัด DI- ขึ้น เป็นจังหวะซื้อเก็งกำไร มีเป้าหมายบริเวณเส้นค่าเฉลี่ย 3 เดือนที่ 4.20 บาท
TRC “ซื้อ” ราคาหุ้นฟื้นตัวขึ้นผ่านเส้น Downtrend Line และยืนเหนือเส้นค่าเฉลี่ย 1 เดือน พร้อมปริมาณการซื้อขายโดดเด่น เกิดสัญญาณซื้อจากการตัดกันของเส้นค่าเฉลี่ย 7-14 วัน สอดคล้องกับ DI+ ตัด DI- ขึ้น เป็นจังหวะซื้อเก็งกำไร มีแนวต้านแรกบริเวณ 11.00 บาท ถัดไปที่ 11.80 บาท
 
Futures แนวรับ         แนวต้าน
SET50      1020           1040
              1010           1060
Gold      18450          18800
             18300          19000
Oil        1800           1900
            1750           1950